അസം വെടിവെപ്പ്: ഭയപ്പെടുത്തി വംശഹത്യചെയ്യാനുള്ള സംഘപരിവാര ശ്രമം റിയാദ്: അവകാശങ്ങള്ക്ക് വേണ്ടി പ്രതിഷേധിക്കുന്നവരെ വെടിവെച്ചുകൊന്നും ഭയപ്പെടുത്തിയും വംശഹത്യചെയ്യാനുള്ള സംഘപരിവാര ശ്രമം വെറും വ്യാമോഹമാണെന്ന് ഇന്ത്യന് സോഷ്യല് ഫോറം സ്റ്റേറ്റ് കമ്മിറ്റി അംഗം ഹാരിസ് വാവാട് പറഞ്ഞു. ഫോറം ഉലയ്യ ബ്ലോക്ക് പ്രതിനിധിസഭ ഉദ്ഘാടനം ചെയ്യുകയായിരുന്നു അദ്ദേഹം. അസമിലെ കുടിയൊഴുപ്പിക്കലിനെതിരെ പ്രതികരിച്ച നിരപരാധികള്ക്ക് നേരെ ഒരു പ്രകോപനവുമില്ലാതെ പൊലീസ് വെടിവെച്ചത് നീതീകരിക്കാന് പറ്റാത്തതാണ്. വെടിവെച്ചുകൊന്ന വ്യക്തിയുടെ മൃതദേഹത്തില് പൊലീസ് നോക്കിനില്ക്കെ ഫോട്ടോഗ്രാഫര് നടത്തിയ അതിക്രമം ലോക മനഃസാക്ഷിയെ ഞെട്ടിക്കുന്നതാണ്.ബ്ലോക്ക് കമ്മിറ്റി പ്രവര്ത്തന റിപ്പോര്ട്ട് മുജീബ് കാസിം അവതരിപ്പിച്ചു. പ്രതിനിധിസഭ 20212024 കാലയളവിലേക്കുള്ള ഏഴ് അംഗ കമ്മിറ്റിയെ തിരഞ്ഞെടുത്തു. റസാക്ക് മാക്കൂല് പ്രസി., റഹീം കല്ലായി വൈസ് പ്രസി., അലിമോന് സെക്ര., അബ്ദുല് ജലീല് എടപ്പാള്, അബ്ദുല് അസീസ് ആലുവ ജോ. സെക്ര., അബ്ദുല്കലാം, ബിലാല് കമ്മിറ്റി അംഗങ്ങള് എന്നിവരെയാണ് തിരഞ്ഞെടുത്തത്. തിരഞ്ഞെടുപ്പ് ഫോറം തമിഴ്നാട് സ്റ്റേറ്റ് കമ്മിറ്റി അംഗം ദിവാന് ഒലി, കേരള സ്റ്റേറ്റ് സെക്രട്ടറി മുഹമ്മദ് ഉസ്മാന് എന്നിവര് നിയന്ത്രിച്ചു. പരിപാടിയില് സൈനുല് ആബിദ്, റഹീം കല്ലായി, റസാഖ് മാക്കൂല്, അലിമോന് എന്നിവര് സംസാരിച്ചു.